CPN แบ่งรับแบ่งสู้เทนเดอร์ฯ GLAND แย้มลงทุนอสังหาฯเพิ่ม ฟากตลท.ปลด H ทันทีหลังแจงข้อมูล
CPN แบ่งรับแบ่งสู้เทนเดอร์ฯ GLAND แย้มลงทุนอสังหาฯเพิ่ม ฟากตลท.ปลด H ทันทีหลังแจงข้อมูล
21 ส.ค. 2561

ตลาดหลักทรัพย์แห่งประเทศไทย (ตลท.) ปลดเครื่องหมาย H หุ้น บริษัท เซ็นทรัลพัฒนา จำกัด (มหาชน) หรือ CPN ในเวลา 10.15 น. หลัง CPN ชี้แจงข่าวเตรียมทำคำเสนอซื้อหลักทรัพย์ (Tender offer) หุ้น GLAND จากผู้ถือหุ้นใหญ่ในราคา 3.50 บาท/หุ้น
โดบ CPN ชี้แจงว่า ตามที่มีข่าวรายงานว่า CPN อยู่ระหว่างขั้นตอนการเตรียมทำคำเสนอซื้อหุ้นทั้งจำนวน (Tender Offer) ของ GLAND นั้น บริษัทศึกษาความเป็นไปได้เพื่อการลงทุนในโครงการอสังหาริมทรัพย์ต่างๆ อยู่เสมอ ซึ่งในปัจจุบัน ยังไม่มีข้อสรุปใด ๆ รวมถึงรายละเอียดราคาและเงื่อนไขต่าง ๆ ในขณะนี้ หากมีความชัดเจนจะแจ้งให้ทราบในเวลาต่อไป
อนึ่ง ราคาหุ้น CPN หลังตลท.ปลด H ในเวลา 10.18 น. อยู่ที่ 79.50 น. บวก 0.25 บาท หรือ 0.32% สูงสุดที่ 80 บาท ต่ำสุดที่ 78.75 บาท ด้วยมูลค่าซื้อขาย 49.58 ล้านบาท